# ביטאליקה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  הלוגו של ביטאליקה, שילוב הלוגו של מטאליקה [1] והלוגו של הביטלס [2]

ביטאליקה היא להקת מחווה סאטירית לשתי להקות שונות מאוד- מטאליקה והביטלס. שירי הלהקה מורכבים מצירוף שירי שתי הלהקות, כאשר המילים ברוב השירים הן של להקת הביטלס, ואילו הסגנון הוא הבי מטאל, סגנונה של מטאליקה. מלודיות השירים מורכבות גם ממלודיות של הביטלס וגם ממלודיות של מטאליקה.

## [עריכה] היסטוריה

הלהקה הוקמה בשנת 2001 בתור מתיחה, על ידי הזמר ג'יימז לנפילד והגיטריסט קרק האמטסון. האלבום הראשון שלהם, לילות של ימי גראז' (A Garage Dayz Nite) הוקלט במטרה לשמש כמזכרת מהפסטיבל הראשון בו הופיעה הלהקה, "פסטיבל המתיחות" (Spoof Fest), שהתקיים באותה שנה במילווקי. תפוצת אלבום זה לא הייתה רחבה, ועשרות בודדות בלבד ממנו חולקו, גם הן לחברים של חברי הלהקה. מאוחר יותר באותה שנה, אחד מעותקי האלבום הגיע לידיו של דייוויד דיקסון, תושב מילווקי, שיצר דף אינטרנט שכלל קובצי mp3 של שירי הלהקה, ונתן לה את שמה- ביטאליקה. הלהקה לא הייתה מודעת לקיומו של דף האינטרנט, עד שפגשה את דייוויד דיקסון בקיץ של שנת 2002, כשהוא נושא בידיו ערימה של מכתבי מעריצים מכל רחבי העולם. לאחר בקשות חוזרות ונשנות של מעריצי הלהקה שביקרו באתר, הוציאה להקת ביטאליקה את האלבום השני שלה, "ביטאליקה", הידוע גם בשם "האלבום האפור" (The Grey Album), ששוחרר און-ליין ב-1 באפריל, 2004. מאוחר יותר באותה שנה, ביטאליקה (שעכשיו כללה גם את הבסיסט קליף מקברטני והמתופף רינגו לארס) התחילה להופיע במקומות שונים, כשחברי הלהקה מערבים אלמנטים שונים גם מסגנון ההופעות של הביטלס וגם מסגנון ההופעות של מטאליקה. כשהופיעו בתור "מופע חימום" ללהקת דרים ת'יאטר, מתופף הלהקה, מייק פורטנוי, הצטרף ללהקה וניגן איתה.

## [עריכה] חברי הלהקה

- ג'יימז לנפילד (שמו האמיתי הוא מייקל טירני)- קולות, מילים לשירים, הלחנה, גיטרת ליווי (בהופעה).
- קרק האמטסון (מייקל ברנדנבורג)- כל הכלים (בהקלטות), אמרגן, הלחנה, גיטרת סולו (בהופעה)
- קליף מקברטני (אותו גילמו שני אנשים, לי ברוסו ופאול טריין)- גיטרת בס (בהופעה).
- רינגו לארס (ריאן צ'ארלס)- תופים (בהופעה).

שמות חברי הלהקה מורכבים מצירוף של שמות חברי מטאליקה וחברי הביטלס:
ג'יימז לנפילד=ג'יימס הטפילד+ג'ון לנון.
קרק האמטסון=קירק האמט+ג'ורג' האריסון.
קליף מקברטני=קליף בארטון+פול מקרטני.
רינגו לארס=לארס אולריך+רינגו סטאר.

## [עריכה] דיסקוגרפיה

- (2001) לילות של ימי גראז'.
- (2004) ביטאליקה, הידוע גם בשם "האלבום האפור", הצבע שיוצא כאשר "מערבבים" את הצבעים של "האלבום הלבן" של הביטלס ו"האלבום השחור" של מטאליקה.

## [עריכה] ראו גם

- מטאליקה
- הביטלס

## [עריכה] קישורים חיצוניים

- האתר הרשמי של ביטאליקה
- קובץ mp3, ובו דייוויד דיקסון מספר על היסטוריית הלהקה

מקור: http://he.wikipedia.org../../../%D7%91/%D7%99/%D7%98/%D7%91%D7%99%D7%98%D7%90%D7%9C%D7%99%D7%A7%D7%94.html

קטגוריה: להקות רוק

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Deutsch
- Bahasa Indonesia